पाएं अपने शहर की ताज़ा ख़बरें और फ्री ई-पेपरडाउनलोड करें
दक्षिण अफ्रीका के पूर्व राष्ट्रपति नेल्सन मंडेला को दूसरी रात भी अस्पताल में बितानी पड़ी है. वो फेफड़े के संक्रमण से पीड़ित है.
डॉक्टरों का कहना है कि मंडेला की स्थिति में ज्यादा सुधार नहीं हुआ है लेकिन उनका स्वास्थ्य स्थिर बना हुआ है.
94 साल के मंडेला पिछले कुछ दिनों से बीमार हैं. उन्हें शनिवार को प्रिटोरिया के अस्पताल में भर्ती कराया गया था.
एक साल के अंदर ये तीसरी बार है जब मंडेला को अस्पताल में भर्ती कराया गया है.
प्रिटोरिया में मौजूद बीबीसी संवाददाता केरन एलेन के मुताबिक मंडेला की बीमारी की खबर के बाद पूरे दक्षिण अफ्रीका में एक तरह की खामोशी पसरी हुई है.
लोगों को उम्मीद है कि रंगभेद के खिलाफ संघर्ष करने वाले मंडेला फिर से स्वस्थ हो सकेंगे.
(मंडेला के जीवन के रंग---तुम जियो हजारों साल)सेहत के लिए दुआएं
मंडेला की पत्नी, ग्रासा माशेल ने मंडेला की बीमारी की वजह से अपना लंदन का दौरा स्थगित कर दिया है.
शनिवार को राष्ट्रपति कार्यालय के प्रवक्ता मैक महाराज ने बताया था कि मंडेला को फिर से निमोनिया हो गया है हालांकि वो खुद से सांस ले रहे हैं.
मंडेला के दोस्त आर्चबिशप डेसमंड टूटू ने पूरे दक्षिण अफ्रीका से आह्वान किया है कि वो मंडेला की शीघ्र स्वास्थ्य लाभ की कामना करें.
दक्षिण अफ्रीका के राष्ट्रपति जेकब जुमा लगातार मंडेला के स्वास्थ्य पर निगाह बनाए हुए हैं. उन्होंने इशारा किया है कि अगर डॉक्टरों ने उन्हें इजाजत दी तो वो मंडेला को अस्पताल जाकर मंडेला का हाल चाल जानेंगे.रंगभेद के नायक
मंडेला 1994 से लेकर 1999 तक दक्षिण अफ्रीका के राष्ट्रपति थे.
रंगभेद के खिलाफ संघर्ष चलाने की वजह से मंडेला 27 सालों तक कैद में थे.
माना जाता है कि जब वो कैद में थे तब पत्थर फोड़ने की वजह से उन्हें फेफेडे़ का संक्रमण हो गया था.1980 के दशक में उन्हें टीबी हो गया था. मंडेला ने 2004 में सार्वजनिक जीवन से सन्यास ले लिया था.
हाल फिलहाल फेफड़े में संक्रमण की शिकायत होने के बाद जोहान्सबर्ग के उनके घर में ही उनका इलाज चल रहा था.
शनिवार को जब उनकी हालत खराब हुई तब उन्हें अस्पताल में भर्ती कराया गया.
ब्रिटेन के प्रधानमंत्री डेविड कैमरन ने कहा है कि मंडेला उनके दिल-दिमाग में रहते हैं.अमरीकी राष्ट्रपति के कार्यालय ने भी मंडेला के स्वास्थ्य लाभ के लिए शुभकामनाएं भेजी हैं.
(बीबीसी हिन्दी के एंड्रॉएड ऐप के लिए आप यहाँ क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn